**D I S P O Z I Ţ I E**

**privind aprobarea sporului pentru condiții periculoase sau vătămătoare de muncă**

**pentru manager și personalul din familia ocupațională “Cultură”**

**din cadrul Muzeului Etnografic al Transilvaniei**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 39074/26.09.2024, elaborat de către Direcţia Generală Buget-Finanţe, Resurse Umane - Serviciul Resurse Umane, prin care se motivează și fundamentează emiterea actului administrativ;

Ținând cont de:

* Sentința civilă nr. 614/2024 pronunțată în dosarul nr. 2765/117/2023, Tribunalul Cluj;
* Buletinului de determinare prin expertizare a locurilor de muncă din cadrul Muzeului Etnografic al Transilvaniei nr. 10053/04.10.2022 eliberat de către Direcția de Sănătate Publică a Județului Cluj;
* Referatul Direcției Juridice n.r 39074/25.09.2024;
* Dispoziția nr. 515 din 29 noiembrie 2022 privind aprobarea sporului pentru condiții periculoase sau vătămătoare de muncă pentru personalul din familia ocupațională ”Administrație” din cadrul Muzeului Etnografic al Transilvaniei;

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile:

* art. 173 alin. (5) lit. d), art. 191 alin. (1) lit. e) și f), alin. (6) lit. b) și e), art. 556 din Ordonanța de urgență a Guvernului nr. 57/2019 privind Codul administrative, cu modificările şi completările ulterioare;
* art. 23 din Legea-cadru nr. 153/2017 privind salarizarea personalului plătit din fonduri publice, cu modificările și completările ulterioare;
* art. IX din Ordonanţă de Urgenţă nr. 115/2023 privind unele măsuri fiscal-bugetare în domeniul cheltuielilor publice, pentru consolidare fiscală, combaterea evaziunii fiscale, pentru modificarea şi completarea unor acte normative, precum şi pentru prorogarea unor termene, cu modificările și completările ulterioare;
* art. XXVI, alin. (2) din Legea nr. 296/2023 privind unele măsuri fiscal-bugetare pentru asigurarea sustenabilităţii financiare a României pe termen lung, cu modificările și completările ulterioare;
* Hotărârea Guvernului nr. 360/2018 pentru aprobarea Regulamentului-cadru privind stabilirea locurilor de muncă, a categoriilor de personal, a mărimii concrete a sporurilor pentru condiţii de muncă, precum şi a condiţiilor de acordare a acestora pentru familia ocupaţională de funcţii bugetare „Cultură”;

În temeiul drepturilor conferite de art. 196 alin.1 lit. b) din Ordonanța de Urgență nr. 57/2019 privind Codul administrativ, cu modificările şi completările ulterioare,

**d i s p u n e:**

**Art. 1.** Se aprobă sporul pentru condiții periculoase sau vătămătoare de muncă, în cuantum de 15% din salariul de bază, pentru managerul Sălăgean Tudor-Alexandru și personalul dinfamilia ocupațională “Cultură” din cadrul Muzeului Etnografic al Transilvaniei,reclamanți în Dosarul Tribunalului Cluj nr. 2765/117/2023, începând cu data de 01.12.2022, pentru o perioadă de 36 de luni de la data emiterii buletinelor de determinare.

**Art. 2. (1)** Sumele necesare pentru plata sporului prevăzut la art. 1, se cuprind în bugetul propriu al Județului Cluj, conform dispozițiilor art. IX din Ordonanţă de Urgenţă nr. 115/2023, cu modificările și completările ulterioare și a art. XXVI, alin. (2) din Legea nr. 296/2023, cu modificările și completările ulterioare.

1. Plata sporului prevăzut la art. 1, pentru perioada cuprinsă între data de 01.12.2022 și data emiterii deciziilor individuale, se realizează cu respectarea dispozițiilor art. IX din Ordonanţă de Urgenţă nr. 115/2023, cu modificările și completările ulterioare.

**Art. 3. (1**) Împotriva prezentei dispoziții se poate depune contestație la sediul Consiliului Județean Cluj, în termen de 15 de zile calendaristice de la data comunicării acesteia.

**(2)** Ordonatorul principal de credite soluţionează contestaţia în termen de 10 de zile lucrătoare de la depunere.

1. Împotriva modului de soluţionare a contestaţiei persoana nemulţumită se poate adresa Tribunalului Cluj – Secția mixtă de contencios administrativ și fiscal, de conflicte de muncă și asigurări sociale, în termen de 30 de zile calendaristice de la data comunicării soluţionării contestaţiei.

**Art. 4.** Pentru punerea în aplicare a prezentei dispoziții și comunicarea către personalul din cadrul Muzeului Etnografic al Transilvaniei, reclamanți în Dosar nr. 2765/117/2023 se desemnează managerul Muzeului Etnografic al Transilvaniei.

**Art. 5.** Prezenta dispoziție se comunică prin poșta electronică Muzeului Etnografic al Transilvaniei,Direcției Generale Buget-Finanțe, Resurse Umane precum şi Prefectului Județului Cluj.

**P R E Ş E D I N T E, CONTRASEMNEAZĂ :**

**SECRETAR GENERAL AL JUDEŢULUI**

Alin Tișe Simona Gaci

**Nr. 449 din 1 octombrie 2024**